สวัสดีค่ะ อยากทราบว่าหลังจากใช้ยาเหน็บช่องคลอดครบ7วันแล้ว ต้องงดมีเพศสัมพันธ์นานไหมคะ อีกเรื่องประจำเดือนมาไม่ปกติค่ะ ปกติมาช่วง14-18 แต่ว่าใส่ยางทุกครั้งนะคะ เดือนนี้ยังไม่มา มีสิทธิจะท้องไหมคะ
สวัสดีค่ะโดยทั่วไปยาเหน็บช่องคลอดรักษาเชื้อราที่ ไม่มีข้อห้ามการมีเพศสัมพันธ์หลังจากการใช้ยาแล้ว แต่ยาบางชนิดอาจมีผลข้างเคียงทำให้เกิดอาการผื่นคัน ระคายเคือง แสบร้อนบริเวณช่องคลอด ปวดท้องน้อย หรือเลือดออกทางช่องคลอดได้ส่วนการสวมถุงยางอนามัยในฝ่ายชายเมื่อมีเพศสัมพันธ์ หากสวมอย่างถูกต้อง ก็ถือว่ามีประสิทธิภาพในการป้องกันการติดเชื้อทางเพศสัมพันธ์ และป้องกันการตั้งครรภ์ แนะนำว่า หากประจำเดือนยังไม่มา ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ